કોઈ પણ વ્યક્તિ ગમે તેટલી ઊંચાઇ પર કેમ ન પહોંચી જાય, પરંતુ તેને હંમેશાં તેના ભૂતકાળની યાદ તો અાવતી જ હોય છે. બોલિવૂડ અભિનેત્રી કેટરીના કૈફે અાજે બોલિવૂડમાં એક મુકામ મેળવી લીધો છે, છતાં પણ તેને તેના પરિવાર અને બાળપણની યાદો સતાવે છે. કેટરીનાને બોલિવૂડમાં દસ વર્ષ પૂરાં થયાં છે. તેના નામ પર ઘણી હિટ ફિલ્મો છે. નાનપણમાં તે ક્યારેય પણ ત્રણ-ચાર વર્ષથી વધુ સમય એક જ ઘરમાં રહી નથી. તેનો પરિવાર હંમેશાં હોંગકોંગ-લંડન જેવાં શહેરોમાં શિફ્ટ થતો રહેતો. તેની માતા સોશિયલ વર્કર અને લોયર હતી, તેથી દર ત્રણ-ચાર વર્ષે તેને અલગ અલગ જગ્યાએ શિફ્ટિંગ મળતું.